**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Dodávateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **RÁMCOVÁ DOHODA NA DODANIE TOVARU**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Ivan Bošňák, člen predstavenstva – CFO, kontaktná osoba pre technické veci: Mgr. Alexandra Hushegyi, telefón: + 421 (0)2 5950 1523, e-mail: hushegyi.alexandra@dpb.sk, kontaktná osoba pre zmluvné veci: JUDr. Alexandra Damborská, telefón: +421 (0)2 5950 1254, e-mail: damborska.alexandra@dpb.sk (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Dodávateľ**”) na druhej strane.

**Vzhľadom k tomu, že:**

1. Objednávateľ má záujem o dodávanie náradia na zabezpečenie nepretržitej prevádzky dopravy vozidiel MHD, za účelom čoho realizoval zákazku označenú interným číslom NL 15/2020 v zmysle internej smernice č. ER 97/2016 o obstarávaní v podmienkach DPB, a.s. na predmet zákazky „**Náradie**“ **– 6. časť: Meradlá, skúšačky, výsešníky, priebojníky, jamkáre**;
2. Dodávateľ je úspešným uchádzačom realizovanej zákazky označenej interným číslom NL 15/2020 na predmet zákazky „**Náradie**“ **– 6. časť: Meradlá, skúšačky, výsešníky, priebojníky, jamkáre**; a
3. Zmluvné strany majú záujem upraviť si vzájomné práva a povinnosti súvisiace s dodávaním Tovaru;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Kúpna cena** znamená kúpna cena za Tovar dodaný na základe objednávok podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
3. **Miesto plnenia** znamená hlavný sklad Objednávateľa na adrese: Vajnorská 124 v Bratislave;
4. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
5. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
6. **Pracovný deň** znamená deň, ktorý nie je sobotou, nedeľou ani dňom pracovného pokoja ani dňom pracovného voľna v Slovenskej republike;
7. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Subdodávateľ** znamená fyzická alebo právnická osoba uvedená v zmluve uzatvorenej medzi Dodávateľom a Subdodávateľom, ktorá je poverená dodaním časti Tovaru, pričom zoznam Subdodávateľov je uvedený v Prílohe 2 Zmluvy;
9. **Tovar** znamená náradie, bližšie špecifikované v Prílohe 1 Zmluvy;
10. **Zmluvná strana** znamená Objednávateľ a/alebo Dodávateľ; a
11. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len
		s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
12. **PREDMET ZMLUVY**
13. Predmetom Zmluvy je záväzok:
14. Dodávateľa riadne a včas dodať Objednávateľovi Tovar a previesť vlastnícke právo k Tovaru na Objednávateľa; a
15. Objednávateľa dodaný Tovar prevziať a zaplatiť Dodávateľovi za Tovar Kúpnu cenu;

 a to za podmienok stanovených Zmluvou.

1. Dodanie Tovaru bude uskutočnené na základe čiastkových objednávok podľa potrieb Objednávateľa. V čiastkových objednávkach bude presne určené množstvo požadovaného Tovaru. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Dodávateľa uvedenej v záhlaví Zmluvy. Doručením objednávky Dodávateľovi sa objednávka považuje za potvrdenú Dodávateľom.
2. Obchodovateľný finančný objem počas účinnosti Zmluvy je v celkovej výške **[doplniť] EUR (slovom: [doplniť] eur) bez DPH**. Uvedený finančný objem je predpokladaný a Objednávateľ nie je povinný ho vyčerpať.
3. **DODANIE A PREVZATIE TOVARU, NADOBUDNUTIE VLASTNÍCKEHO PRÁVA**
	1. Dodávateľ je povinný dodať Tovar v súlade s dohodnutými technickými a funkčnými charakteristikami, osobitnými predpismi, technickými normami a podmienkami Zmluvy.
	2. Dodávateľ sa zaväzuje zabezpečiť dodávku Tovaru v množstve a akosti podľa objednávky, na Miesto plnenia a v dodacej lehote najneskôr **do 10 (desiatich) Pracovných dní** od doručenia objednávky, pokiaľ nie je v objednávke uvedená iná lehota dodania.
	3. Dodávateľ je povinný dodať len nový Tovar v množstve, akosti a vyhotovení, ktoré určuje Zmluva a objednávka podľa článku 2 bod 2.2 Zmluvy a riadiť sa pokynmi Objednávateľa pri plnení predmetu Zmluvy. Dodávateľ je povinný dodávať Tovar v neporušených obaloch tak, aby bol Tovar chránený pred poškodením pri bežnej manipulácii.
	4. Objednávateľ sa zaväzuje odobrať Tovar od Dodávateľa v pracovných dňoch v čase od 06:00 do 13:00 hod., pričom čas jednotlivých dodávok Tovaru si Zmluvné strany vopred dohodnú. Mimo vyššie uvedeného času môže Dodávateľ dodať Tovar len s výslovným súhlasom Objednávateľa.
	5. Dodávateľ je povinný odovzdať Objednávateľovi spolu s Tovarom aj s dodaným Tovarom súvisiace doklady potrebné na jeho prevzatie, a to najmä:
		* + 1. kópiu objednávky;
				2. dodací list; a
				3. všetky doklady, ktoré sa na dodaný Tovar vzťahujú (ako napr. vyhlásenie o zhode, návod na použitie, informácie o  manipulovaní a skladovaní a pod.).
	6. Objednávateľ je povinný prezrieť dodaný Tovar pri jeho prevzatí. Ak počas prehliadky dodaného Tovaru budú zistené podstatné vady dodaného Tovaru, Objednávateľ si vyhradzuje právo odmietnuť prevzatie Tovaru. Tovar má podstatné vady, ak:
4. vady bránia bežnému alebo zmluvne dohodnutému užívaniu Tovaru; a/alebo
5. Dodávateľ nedodrží dohodnutú akosť, štruktúru alebo množstvo Tovaru špecifikovaného objednávkou a/alebo Zmluvou.
	1. V prípade, ak Objednávateľ pri prezeraní Tovaru podľa tohto článku bod 3.6 Zmluvy zistí, že viac ako 50 % dodaného Tovaru má zjavné podstatné vady, Objednávateľ môže odmietnuť prevzatie celej dodávky Tovaru.
	2. Dodávateľ je povinný podstatné vady Tovaru podľa tohto článku bod 3.6 Zmluvy odstrániť do 2 (dvoch) Pracovných dní odo dňa, kedy si Objednávateľ uplatnil právo odmietnuť prevzatie Tovaru. V prípade, ak Dodávateľ vady Tovaru podľa predchádzajúcej vety neodstráni, Objednávateľ má nárok uplatňovať si primeranú zľavu
	z Kúpnej ceny.
	3. Vlastnícke právo k Tovaru prechádza na Objednávateľa okamihom riadneho prevzatia Tovaru Objednávateľom bez výhrad podľa tohto článku bod 3.10 Zmluvy, ak nedošlo zo strany Objednávateľa k odmietnutiu prevzatia Tovaru podľa tohto článku bodu 3.6 Zmluvy. V prípade odmietnutia prevzatia Tovaru zo strany Objednávateľa podľa tohto článku bod 3.6 Zmluvy zostáva Tovar vo vlastníctve Dodávateľa až do doby, kým Dodávateľ neodstráni prekážku, ktorá bráni Objednávateľovi riadne prevziať Tovar.
	4. Objednávateľ prevzatie Tovaru bez výhrad potvrdí na dodacom liste.
6. **KÚPNA CENA A PLATOBNÉ PODMIENKY**
7. Objednávateľ je povinný zaplatiť Dodávateľovi za Tovar Kúpnu cenu.
8. Kúpna cena je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov, pričom zahŕňa aj náklady na balenie a dopravu. Pri DPH sa bude postupovať podľa osobitných predpisov. Jednotková cena Tovaru uvedená v Prílohe 1 Zmluvy je počas účinnosti Zmluvy nemenná smerom nahor.
9. Právo na zaplatenie Kúpnej ceny vzniká Dodávateľovi riadnym dodaním Tovaru na základe jednotlivých objednávok Objednávateľa podľa článku 2 bod 2.2 Zmluvy. Dodávateľ je oprávnený na základe príslušného dodacieho listu vystaviť Objednávateľovi faktúru na Kúpnu cenu za dodaný Tovar, ktorú Dodávateľ spolu s kópiou príslušnej objednávky a dodacieho listu doručí Objednávateľovi.
10. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo zmluvy, pod ktorou je zmluva evidovaná Objednávateľom a k faktúre bude pripojená príslušná objednávka a dodací list. V prípade, ak faktúra nebude spĺňať tieto náležitosti, je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Dodávateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
11. Kúpna cena je splatná do **60 (šesťdesiat) dní** odo dňa doručenia faktúry. Ak deň splatnosti Kúpnej ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň.
12. Kúpna cena sa považuje za zaplatenú dňom odpísania fakturovanej sumy vo výške Kúpnej ceny z účtu Objednávateľa na účet Dodávateľa uvedený v záhlaví Zmluvy.
13. **ZODPOVEDNOSŤ ZA VADY TOVARU, ZÁRUKA ZA AKOSŤ A REKLAMÁCIE**
14. Dodávateľ preberá záruku za to, že Tovar má v dobe jeho odovzdania Objednávateľovi zmluvne dohodnuté vlastnosti, a že nemá také vady, ktoré by bránili jeho využitiu na bežný alebo zmluvne dohodnutý účel. Dodávateľ taktiež preberá záruku za to, že Tovar počas záručnej lehoty bude mať vlastnosti stanovené Zmluvou, osobitnými právnymi predpismi, normami STN a nebude mať také vady, ktoré by bránili jeho využitiu na bežný alebo zmluvne dohodnutý účel.
15. Záručná doba poskytnutá Dodávateľom **je 24 (dvadsaťštyri) mesiacov** a začína plynúť odo dňa riadneho odovzdania a prevzatia Tovaru podľa článku 3 bod 3.10 Zmluvy. Záručná doba neplynie po dobu, po ktorú Objednávateľ nemôže užívať Tovar pre jeho vady, za ktoré zodpovedá Dodávateľ.
16. Dodávateľ preberá záruku za akosť Tovaru podľa § 429 a nasl. Obchodného zákonníka a zodpovedá za vady Tovaru podľa § 422 a nasl. Obchodného zákonníka.
17. Nebezpečenstvo škody na Tovare prechádza na Objednávateľa riadnym prevzatím Tovaru bez výhrad podľa článku 3 bod 3.10 Zmluvy.
18. Reklamáciu a jej špecifikáciu uplatní Objednávateľ u Dodávateľa ihneď po zistení, že dodaný Tovar vykazuje vady nekvality, a to písomnou formou v zmysle článku 9 Zmluvy, na tlačive označenom ako „Oznámenie o reklamácii“.
19. Prípadné reklamácie skrytých vád alebo vád zistených až pri používaní Tovaru je Objednávateľ povinný uplatniť
u Dodávateľa reklamačným listom (na tlačive označenom ako „Oznámenie o reklamácii“) alebo elektronickou poštou bezodkladne od ich zistenia, najneskôr do konca záručnej doby. Reklamácia uplatnená elektronickou poštou musí byť následne doložená písomným originálom zaslaným po uplatnení si reklamácie elektronickou poštou na adresu Dodávateľa uvedenej v záhlaví Zmluvy alebo na inú písomne oznámenú adresu, v ktorej Objednávateľ uvedie číslo faktúry, resp. dodacieho listu a dôvod reklamácie.
20. Reklamáciu posúdia spoločne zástupcovia Zmluvných strán, pričom Dodávateľ najneskôr do 2 (dvoch) Pracovných dní od uplatnenia reklamácie vydá písomné stanovisko o spôsobe vybavenia reklamácie. Ak sa Dodávateľ v tejto lehote nevyjadrí, Objednávateľ bude považovať reklamáciu za uznanú.
21. V prípade uznanej reklamácie sa Dodávateľ zaväzuje vadné plnenie vysporiadať na vlastné náklady do 5 (piatich) Pracovných dní od uznania reklamácie.
22. V prípade sporu o zodpovednosť za vadu sa Dodávateľ zaväzuje vadné plnenie vysporiadať na vlastné náklady
v lehote podľa tohto článku bodu 5.8 Zmluvy. Úhradu nákladov spojených s odstránením vady bude následne znášať Zmluvná strana, ktorá bude neúspešná v spore o určenie zodpovednosti za vadu.
23. V prípade, ak Dodávateľ neprevezme od Objednávateľa reklamovaný Tovar, Objednávateľ je oprávnený zaslať tento Tovar Dodávateľovi na jeho náklady, pričom náklady na poštovné vrátane poistenia zásielky je Dodávateľ povinný uhradiť na výzvu Objednávateľa do 5 (piatich) Pracovných dní odo dňa doručenia výzvy na ich úhradu spolu s kópiou dokladov preukazujúcich uhradené poštovné a poistné. V prípade, ak Dodávateľ neuhradí Objednávateľovi náklady spojené s uplatnením reklamácie podľa tohto bodu tohto článku Zmluvy, Objednávateľ je oprávnený započítať si tieto náklady voči najbližšej faktúre Dodávateľa.
24. **VYHLÁSENIA A ZÁRUKY**
25. Dodávateľ vyhlasuje a ubezpečuje Objednávateľa, že ku dňu podpisu Zmluvy Dodávateľom:

1. osoba konajúca za Dodávateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na dodanie Tovaru,
a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Dodávateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, vrátane Tovaru súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, pokiaľ sa na neho takáto povinnosť vzťahuje.
6. Dodávateľ vyhlasuje a ubezpečuje Objednávateľa, že ku dňu odovzdania Tovaru Objednávateľovi:
7. je výlučným vlastníkom Tovaru;
8. Tovar nie je zaťažený žiadnym záložným, zádržným ani predkupným právom;
9. neuzatvoril žiadnu zmluvu alebo dohodu a ani nedá návrh na uzavretie takej zmluvy alebo dohody,
na základe ktorej by mohlo tretej osobe vzniknúť vo vzťahu k Tovaru akékoľvek právo tretej osoby;
10. Tovar nie je predmetom žiadnej uzatvorenej nájomnej, kúpnej, resp. inej zmluvy, na základe ktorej akejkoľvek tretej osobe vznikne, resp. môže vzniknúť vlastnícke právo k Tovaru, resp. akékoľvek iné právo, na základe ktorého tretia osoba môže, resp. bude môcť Tovar držať, užívať alebo s ním akýmkoľvek spôsobom nakladať a ani nie je predmetom žiadnej zmluvy o budúcej zmluve, na základe ktorej by tretej osobe vzniklo právo uzatvoriť takú zmluvu;
11. Tovar je nový, funkčný, nepoužívaný a nepoškodený a nachádza sa v stave umožňujúcom jeho užívanie
na obvyklý účel;
12. Tovar nie je postihnutý exekúciou alebo predmetom uspokojenia záložného práva predajom zálohu na dražbe podľa zákona č. 527/2002 Z. z. o dobrovoľných dražbách a o doplnení zákona Slovenskej národnej rady č. [323/1992 Zb.](https://www.slov-lex.sk/pravne-predpisy/SK/ZZ/1992/323/) o notároch a notárskej činnosti (Notársky poriadok) v znení neskorších predpisov;
13. k Tovaru nie sú uplatnené žiadne určovacie žaloby, ktoré by mohli obmedziť alebo zmariť výkon vlastníckeho práva Objednávateľa;
14. neexistujú právne a faktické prekážky, ktoré by znemožňovali užívanie Tovaru;
15. oboznámil Objednávateľa so všetkými právnymi vzťahmi týkajúcimi sa Tovaru a všetky tieto vzťahy sú pravdivé;
16. Tovar nemá žiadne vady, na ktoré by mal Objednávateľa osobitne upozorniť; a
17. odovzdáva Objednávateľovi spolu s Tovarom všetky doklady vzťahujúce sa k Tovaru.
18. Dodávateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Dodávateľa uvedené v tomto článku, v bodoch 6.1 a 6.2 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
19. Pokiaľ sa preukáže, že ktorékoľvek z vyhlásení Dodávateľa uvedených v tomto článku bode 6.1 a bode 6.2 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Dodávateľa, zaväzuje sa Dodávateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
20. Objednávateľ vyhlasuje a ubezpečuje Dodávateľa, že ku dňu podpisu Zmluvy Objednávateľom:
21. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
22. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
23. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na kúpu Tovaru,
a riadne plní všetky povinnosti, porušenie ktorých by mohlo viesť k jeho zrušeniu.
24. **SUBDODÁVATELIA**
25. Každá zmluva, na základe ktorej Dodávateľ poverí tretiu stranu dodaním časti Tovaru sa považuje za zmluvu so Subdodávateľom. Dodávateľ je pred uzatvorením zmluvy so Subdodávateľom, ktorý nie je uvedený v Prílohe 2 Zmluvy povinný získať predchádzajúci písomný súhlas Objednávateľa. V písomnej žiadosti o udelenie súhlasu Objednávateľa je Dodávateľ povinný uviesť časť Tovaru, ktorý by mal dodať Subdodávateľ a presnú identifikáciu Subdodávateľa. Objednávateľ písomne upovedomí Dodávateľa o svojom rozhodnutí v lehote do 10 (desiatich) Pracovných dní odo dňa doručenia žiadosti o súhlas, v ktorom v prípade neudelenia súhlasu uvedie príslušné dôvody.
26. Dodávateľ zodpovedá za konanie, neplnenie, nedbanlivosť, opomenutie povinností alebo potrebného konania riadne a včas svojich Subdodávateľov tak, ako by išlo o konanie, neplnenie, nedbanlivosť, opomenutie povinností alebo potrebného konania riadne a včas samotného Dodávateľa. Súhlas Objednávateľa s uzatvorením akejkoľvek zmluvy so Subdodávateľom a ani jej uzatvorenie nezbavuje Dodávateľa žiadneho z jeho záväzkov vyplývajúcich zo Zmluvy.
27. Ak Objednávateľ zistí, že Subdodávateľ nie je schopný plniť si svoje záväzky, môže od Dodávateľa okamžite požadovať náhradu za tohto Subdodávateľa alebo aby Dodávateľ sám začal dodávať časť Tovaru poskytovaného týmto Subdodávateľom.
28. Časť Tovaru, ktorého poskytovaním poveril Dodávateľ na základe zmluvného vzťahu Subdodávateľa, nesmie byť zverená Subdodávateľom tretej osobe.
29. Každé poverenie tretej strany dodaním časti Tovaru a každá zmena Subdodávateľa bez predchádzajúceho písomného súhlasu Objednávateľa sa považuje za podstatné porušenie Zmluvy a Objednávateľ je oprávnený od Zmluvy odstúpiť. Dodávateľ je oprávnený zmeniť Subdodávateľov len postupom v súlade so Zmluvou, t. j. písomným dodatkom k Zmluve.
30. **SANKCIE**
31. V prípade, ak sa Dodávateľ dostane do omeškania so splnením svojej povinnosti dodať Tovar Objednávateľovi včas, Objednávateľ je oprávnený požadovať od Dodávateľa zaplatenie zmluvnej pokuty vo výške 10 % z Kúpnej ceny nedodaného Tovaru za každý začatý deň omeškania.
32. V prípade omeškania Objednávateľa so zaplatením faktúry je Dodávateľ oprávnený požadovať od Objednávateľa uhradenie úrokov z omeškania vo výške 0,022 % z dlžnej čiastky za každý deň omeškania.
33. V prípade, ak sa Dodávateľ dostane do omeškania so splnením svojej povinnosti odstrániť vady Tovaru podľa článku 5 bodu 5.8 Zmluvy, Objednávateľ je oprávnený požadovať od Dodávateľa zaplatenie zmluvnej pokuty vo výške
5 % z Kúpnej ceny vadného Tovaru za každý začatý deň omeškania.
34. V prípade, ak k odstúpeniu od Zmluvy dôjde z dôvodu, že Dodávateľ nie je schopný dodávať Tovar v požadovanej kvalite, v požadovanom množstve a/alebo za Kúpnu cenu, ktorú ponúkol, Objednávateľ má právo požadovať
od Dodávateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy. Tým nie je dotknuté právo Objednávateľa na náhradu škody.
35. V prípade porušenia ktorejkoľvek z povinností týkajúcej sa Subdodávateľov alebo ich zmeny má Objednávateľ právo požadovať od Dodávateľa uhradenie zmluvnej pokuty vo výške 500 EUR (slovom: päťsto eur), a to za každé porušenie ktorejkoľvek z vyššie uvedených povinností, a to aj opakovane.
36. Povinnosť, splnenie ktorej bolo zaistené zmluvnou pokutou, je Zmluvná strana povinná plniť i po zaplatení zmluvnej pokuty. Zaplatením zmluvnej pokuty v zmysle tohto článku Zmluvy nezaniká právo na náhradu vzniknutej škody.
37. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa Dodávateľ zaväzuje uhradiť, najneskôr do 10 (desiatich) Pracovných dní odo dňa doručenia výzvy na zaplatenie zmluvnej pokuty.
38. V prípade, ak Dodávateľ nie je schopný dodať Tovar v dohodnutej dodacej lehote podľa článku 3 bod 3.2 Zmluvy, Objednávateľ je oprávnený uskutočniť krycí nákup a prípadný cenový rozdiel a všetky náklady navyše, ktoré vzniknú Objednávateľovi z tohto nákupu preúčtovať v plnom rozsahu Dodávateľovi ako náhradu škody.
39. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa
§ 373 a nasl. Obchodného zákonníka.
40. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Zmluvné strany sa dohodli, že akékoľvek oznámenie alebo iná formálna korešpondencia sa budú pre účely Zmluvy považovať za doručené:
41. v deň doručenia zásielky, ak bola zásielka doručená osobne alebo kuriérnou službou; alebo
42. 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
43. v deň odoslania e-mailu, ak bol e-mail odoslaný v ktorýkoľvek Pracovný deň, v ostatných prípadoch v najbližší Pracovný deň nasledujúci po dni odoslania e-mailu, ak sa Zmluvné strany nedohodli inak..
	1. Zmeny identifikačných údajov uvedených v Zmluve sú si Zmluvné strany povinné oznámiť do 5 (piatich) Pracovných dní od realizácie týchto zmien.
44. **TRVANIE A ZÁNIK ZMLUVY**
45. Zmluva sa **uzatvára** na dobu určitú, a to:
46. **na 24 (dvadsaťštyri) mesiacov** odo dňa účinnosti Zmluvy; alebo
47. do vyčerpania obchodovateľného finančného objemu podľa článku 2 bod 2.3 Zmluvy,

podľa toho, ktorá skutočnosť nastane skôr. V prípade, že nedôjde k vyčerpaniu obchodovateľného objemu podľa článku 2 bod 2.3 Zmluvy počas 24 (dvadsaťštyri) mesiacov odo dňa účinnosti Zmluvy, môže byť Zmluva na návrh Objednávateľa predĺžená do vyčerpania obchodovateľného objemu. Zmluva bude predĺžená podľa predchádzajúcej vety uzatvorením písomného dodatku k Zmluve.

1. Zmluva môže byť ukončená aj skôr ako je uvedené v bode 10.1 tohto článku Zmluvy, a to jednostranným odstúpením od Zmluvy, jednostranným vypovedaním Zmluvy Objednávateľom alebo písomnou dohodou Zmluvných strán.
2. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
3. Za podstatné porušenie Zmluvy Objednávateľ považuje prípady, ak:
4. Dodávateľ nedodrží dodaciu lehotu podľa článku 3 bod 3.2 Zmluvy;
5. dodaný Tovar nebude zodpovedať vlastnostiam dohodnutým v Zmluve a/alebo objednávke, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
6. Dodávateľ nevybaví reklamácie v lehote dohodnutej v článku 5 bod 5.8 Zmluvy, a ak Dodávateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave; a/alebo
7. sa niektoré z vyhlásení Dodávateľa podľa článku 6 bodu 6.1 a/alebo 6.2 Zmluvy ukáže ako nepravdivé.
8. Objednávateľ má taktiež právo odstúpiť od Zmluvy, ak Dodávateľ/Subdodávateľ v čase uzavretia zmluvy nebol zapísaný v registri partnerov verejného sektora, ak bol z tohto registra vymazaný alebo ak mu bol právoplatne uložený zákaz účasti podľa § 182 ods. 3 písm. b) ZVO.
9. Za podstatné porušenie Zmluvy Dodávateľ považuje prípad, ak sa niektoré z vyhlásení Objednávateľa podľa článku 6 bodu 6.5 Zmluvy ukáže ako nepravdivé.
10. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
11. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
12. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
13. Zmluvu môže Objednávateľ vypovedať aj bez udania dôvodu zaslaním písomnej výpovede Dodávateľovi, pričom výpovedná lehota je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. Objednávky potvrdené Zmluvnými stranami pred dátumom odoslania výpovede Dodávateľovi zostávajú platné a budú vybavené podľa Zmluvy.
14. Zmluva zaniká aj na základe písomnej dohody Zmluvných strán.
15. **ZÁVEREČNÉ USTANOVENIA**
16. Zmluva nadobúda účinnosť dňom nasledujúcim po dni jej zverejnenia v zmysle § 47a Občianskeho zákonníka.
17. Práva a povinnosti zo Zmluvy prechádzajú na právnych nástupcov Zmluvných strán. Dodávateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
18. Zmluvné strany sa dohodli, že vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
19. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
20. Zmluvné strany sa dohodli, v rozsahu v akom to právne predpisy pripúšťajú, že vylučujú právo Dodávateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Dodávateľovi.
21. Zmluvné strany sa dohodli, že Objednávateľ môže kedykoľvek započítať pohľadávku, ktorú má voči Dodávateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Dodávateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
22. Zmluvu možno meniť, dopĺňať ju, alebo ju zrušiť len písomne, a to formou očíslovaných dodatkov podpísaných Zmluvnými stranami.
23. Objednávateľ podpisom Zmluvy akceptuje Subdodávateľov Dodávateľa, ktorých uviedol v zozname subdodávateľov, ktorí majú v registri partnerov verejného sektora podľa § 11 ZVO zapísaných konečných užívateľov výhod a ktorí spĺňajú podmienky účasti týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie dodať Tovar preukazuje vo vzťahu k tej časti predmetu zákazky, ktorú má subdodávateľ plniť. Identifikácia Subdodávateľa, predmet a rozsah jeho subdodávok je uvedený v Prílohe 2 Zmluvy. Identifikácia Subdodávateľov podľa predchádzajúcej vety je uvedená v rozsahu: podiel zákazky, ktorý má Dodávateľ v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia.
24. Dodávateľ je povinný bezodkladne oznámiť Objednávateľovi akúkoľvek zmenu údajov o Subdodávateľovi. V prípade zmeny Subdodávateľa počas trvania Zmluvy, musí Subdodávateľ, ktorého sa návrh na zmenu týka, byť zapísaný v registri partnerov verejného sektora podľa § 11 ZVO, musí spĺňať podmienky účasti týkajúce sa osobného postavenia a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 ZVO, pričom oprávnenie poskytovať službu preukazuje vo vzťahu k tej časti predmetu zákazky, ktorú má subdodávateľ plniť. Dodávateľ je povinný Objednávateľovi najneskôr 3 (tri) Pracovné dni pred zmenou Subdodávateľa, predložiť písomné oznámenie o zmene Subdodávateľa, ktoré bude obsahovať minimálne: podiel zákazky, ktorý má Dodávateľ

v úmysle zadať Subdodávateľovi, konkrétnu časť Tovaru, ktorú má Subdodávateľ dodať, identifikačné údaje navrhovaného Subdodávateľa, vrátane údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia a preukázanie, že navrhovaný Subdodávateľ spĺňa podmienky účasti týkajúce sa osobného postavenia podľa § 32 ods. 1 ZVO.

1. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
2. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné.
Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
3. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
4. Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu, pričom Objednávateľ dostane 3 (tri) jej rovnopisy a Dodávateľ dostane 2 (dva) jej rovnopisy.

Prílohy: Príloha 1: Špecifikácia Tovaru a jednotková cena

 Príloha 2: Zoznam Subdodávateľov

**PRÍLOHA 1**

**ŠPECIFIKÁCIA TOVARU A JEDNOTKOVÁ CENA**

|  |  |  |  |  |
| --- | --- | --- | --- | --- |
| **P. č.** | **Názov tovaru** | **Predpokladané množstvo** | **Cena za 1 ks v EUR bez DPH** | **Celková cena v EUR bez DPH** |
| 1 | Adaptér s magnetom 440.0901 | 3 | [doplniť] | [doplniť] |
| 2 | Alkoholtester Alkovisor Mercury Full Kit | 1 | [doplniť] | [doplniť] |
| 3 | Box na náradie 1-92-905 (40,5x25,5x28,5) | 3 | [doplniť] | [doplniť] |
| 4 | Box na náradie kovový 455mm | 5 | [doplniť] | [doplniť] |
| 5 | box na náradie plastový 230x400x150mm | 24 | [doplniť] | [doplniť] |
| 6 | Box na náradie; Stanley 16";série 2000 | 3 | [doplniť] | [doplniť] |
| 7 | Box úložný Bosch L-BOXX 136 (kufrík) | 1 | [doplniť] | [doplniť] |
| 8 | Brašňa elektrikárska typ 107 | 3 | [doplniť] | [doplniť] |
| 9 | Brašňa montážna typ 202 | 3 | [doplniť] | [doplniť] |
| 10 | Brašňa na náradie Stanley 1-70749 | 7 | [doplniť] | [doplniť] |
| 11 | Brity do škrabky náhradné 19mm | 67 | [doplniť] | [doplniť] |
| 12 | Brity pre bezpeč. škrabku (B2B-301057) | 13 | [doplniť] | [doplniť] |
| 13 | Čepeľ náhradná ku škrabke 714 663 311 | 10 | [doplniť] | [doplniť] |
| 14 | Čistiaca súprava TP-CS | 1 | [doplniť] | [doplniť] |
| 15 | Deka ochranná HTD 900 k.č. 984 350 3 | 3 | [doplniť] | [doplniť] |
| 16 | Držiak gola hlavíc 1/2" dlžka 330 mm | 3 | [doplniť] | [doplniť] |
| 17 | Hlavicová hydraulika 440.0009 | 3 | [doplniť] | [doplniť] |
| 18 | Hrot pre automatický jamkovač pr.11 | 3 | [doplniť] | [doplniť] |
| 19 | Hrot pre automatický jamkovač pr.14 | 3 | [doplniť] | [doplniť] |
| 20 | Infrafed Thermometer Fluke 62 Max Plus | 2 | [doplniť] | [doplniť] |
| 21 | Irwin HANDI zvierka 100mm; T59400ECD | 7 | [doplniť] | [doplniť] |
| 22 | Jamkár 4 ručný 120mm DIN 7250 | 10 | [doplniť] | [doplniť] |
| 23 | Jamkár 5 ručný 150mm DIN 7250 | 13 | [doplniť] | [doplniť] |
| 24 | Jamkovač automatický - GR1 č.71463410 | 3 | [doplniť] | [doplniť] |
| 25 | Jamkovač automatický - GR2 č.71463450 | 3 | [doplniť] | [doplniť] |
| 26 | Jamkovač k.č. 714 63 15 | 1 | [doplniť] | [doplniť] |
| 27 | Kapsa na náradie STANLEY 1-96-181 | 7 | [doplniť] | [doplniť] |
| 28 | Kardan 3/4" G3402 | 2 | [doplniť] | [doplniť] |
| 29 | karosársky držiak reťaze OMCN obj.č. 321 | 1 | [doplniť] | [doplniť] |
| 30 | Kartáč mosadzný KL - 0114 - 81 | 13 | [doplniť] | [doplniť] |
| 31 | Kartáč oceľový KL - 0114 - 8 | 17 | [doplniť] | [doplniť] |
| 32 | Kefa - oceľová 5 radová | 22 | [doplniť] | [doplniť] |
| 33 | Kladivo klzné pre sťah.M7/M10- 714525030 | 1 | [doplniť] | [doplniť] |
| 34 | Kĺb 1/2" | 7 | [doplniť] | [doplniť] |
| 35 | Kĺb 3/4´´Gola 100 mm | 1 | [doplniť] | [doplniť] |
| 36 | Kĺb KARDAN 3/4 08-354 Neo | 2 | [doplniť] | [doplniť] |
| 37 | Kĺb kardanový 1/4" k.č. 713 118 301 | 5 | [doplniť] | [doplniť] |
| 38 | Kliešte celokové na kožu+guma rovné | 1 | [doplniť] | [doplniť] |
| 39 | Kliešte na hadice škrtiace | 12 | [doplniť] | [doplniť] |
| 40 | Kliešte na závažie | 1 | [doplniť] | [doplniť] |
| 41 | Kliešte rezacie na hadice do pr.4-16mm | 16 | [doplniť] | [doplniť] |
| 42 | Klince Bosch typ 48 14 mm k.č.1609200393 | 7 | [doplniť] | [doplniť] |
| 43 | Kruh sťahováku rozstup130-155mm 346.3799 | 2 | [doplniť] | [doplniť] |
| 44 | Krúžok pre závit 440.0006 | 3 | [doplniť] | [doplniť] |
| 45 | Kufor BOSCHL-BOXX 238 | 1 | [doplniť] | [doplniť] |
| 46 | Kufor na náradie Multi Výrobca: DEMA | 2 | [doplniť] | [doplniť] |
| 47 | Kufor ORSY 100 18diel. 955150118 | 1 | [doplniť] | [doplniť] |
| 48 | Kufor ORSY 100 8diel. 955150108 | 1 | [doplniť] | [doplniť] |
| 49 | Kufrík plechový rozkladací 430x200x200mm | 1 | [doplniť] | [doplniť] |
| 50 | Lehátko montážne KEN5037420 | 2 | [doplniť] | [doplniť] |
| 51 | Lupa zámočnícka s osvetlením | 10 | [doplniť] | [doplniť] |
| 52 | Magnetický uholník 96x64 mm | 4 | [doplniť] | [doplniť] |
| 53 | Manipulátor na sklo do 50kg | 1 | [doplniť] | [doplniť] |
| 54 | Manometer 440.0063 | 2 | [doplniť] | [doplniť] |
| 55 | Manometer na dusík a detektor netes.R134 | 1 | [doplniť] | [doplniť] |
| 56 | Matica s golierom 440.0007 | 6 | [doplniť] | [doplniť] |
| 57 | Merací prístroj Extech MN16A | 7 | [doplniť] | [doplniť] |
| 58 | Merač analógový hlkby dezénu pneu 0-50 m | 14 | [doplniť] | [doplniť] |
| 59 | Merač digitálny hĺbky dezénu pneu 0-27mm | 3 | [doplniť] | [doplniť] |
| 60 | Merač izolač.odporu s prísluš.Fluke 1507 | 3 | [doplniť] | [doplniť] |
| 61 | Merač izolačných odporov ILLKO GIGATEST | 1 | [doplniť] | [doplniť] |
| 62 | Merač vzdial.BOSCHGLM50Cprof.0601072C00. | 2 | [doplniť] | [doplniť] |
| 63 | Meradlo posuvné 250 mm | 3 | [doplniť] | [doplniť] |
| 64 | Meradlo posuvné 500 mm,hĺb.čelustí 200mm | 2 | [doplniť] | [doplniť] |
| 65 | Meradlo posuvné digitálne 150 | 15 | [doplniť] | [doplniť] |
| 66 | Meradlo posuvné plastové 150mm WIHA | 3 | [doplniť] | [doplniť] |
| 67 | Meradlo posuvné so skrutkou 150mm | 14 | [doplniť] | [doplniť] |
| 68 | Meradlo posuvné so skrutkou 200mm | 1 | [doplniť] | [doplniť] |
| 69 | Meradlo posuvné so skrutkou 300mm | 4 | [doplniť] | [doplniť] |
| 70 | Meradlo posuvné; Kinex 6040-2 | 9 | [doplniť] | [doplniť] |
| 71 | Meter - 5m 67-175 | 7 | [doplniť] | [doplniť] |
| 72 | Meter zvinovací-2m | 3 | [doplniť] | [doplniť] |
| 73 | Meter zvinovací-3m | 51 | [doplniť] | [doplniť] |
| 74 | Meter zvinovací-3m k.č. 0714 64 511 | 25 | [doplniť] | [doplniť] |
| 75 | Meter zvinovací-5m | 61 | [doplniť] | [doplniť] |
| 76 | Meter zvinovací-7m | 12 | [doplniť] | [doplniť] |
| 77 | Meter zvinovací-8m | 11 | [doplniť] | [doplniť] |
| 78 | Mierka špárová 0,05-1 | 6 | [doplniť] | [doplniť] |
| 79 | Mierka ulamovacia presná 20 diel. | 1 | [doplniť] | [doplniť] |
| 80 | Multimeter Voltcraft VC850 | 2 | [doplniť] | [doplniť] |
| 81 | Multimeter BASIC k.č.71553400 | 2 | [doplniť] | [doplniť] |
| 82 | Multimeter digitálny 94-001 | 2 | [doplniť] | [doplniť] |
| 83 | Multimeter digitálny EM 320A | 3 | [doplniť] | [doplniť] |
| 84 | Multimeter digitálny UNI-T UT50A | 5 | [doplniť] | [doplniť] |
| 85 | Multimeter EM 420B | 3 | [doplniť] | [doplniť] |
| 86 | Multimeter izolačného stavu | 5 | [doplniť] | [doplniť] |
| 87 | Multimeter kliešťový Fluke 376 FC | 1 | [doplniť] | [doplniť] |
| 88 | Multimeter UNI-T UT533 č. prod. 07720100 | 3 | [doplniť] | [doplniť] |
| 89 | Náplne do vozíka s náradím | 1 | [doplniť] | [doplniť] |
| 90 | Nárazové teleso 440.0011 | 2 | [doplniť] | [doplniť] |
| 91 | Navádzač ID pásky TP-NID | 1 | [doplniť] | [doplniť] |
| 92 | Noga, univ. odhrotovač NG1- 10ks čepelí | 1 | [doplniť] | [doplniť] |
| 93 | Nože sada TP-HC12E | 1 | [doplniť] | [doplniť] |
| 94 | Nožnice dlaňovky 16cm | 5 | [doplniť] | [doplniť] |
| 95 | nožnice kraj. 240 mm žlté Silver-Phoenix | 1 | [doplniť] | [doplniť] |
| 96 | Nožnice Mundial krajčírske pravé 490-8NP | 3 | [doplniť] | [doplniť] |
| 97 | Odvíjač bužírok ODV (BA,BS) | 1 | [doplniť] | [doplniť] |
| 98 | Odvzdušnovač FOGmaker W 400 589 06 21 00 | 1 | [doplniť] | [doplniť] |
| 99 | ohýbačka CU trubiek Stanley 0-70-451 | 1 | [doplniť] | [doplniť] |
| 100 | Opasok na náradie STANLEY 1-96-178 | 7 | [doplniť] | [doplniť] |
| 101 | orezávačka CU trubiek RAS Cu-inox 3-35 S | 1 | [doplniť] | [doplniť] |
| 102 | Orezávačka RAS Cu-inox 3-28 S mini | 1 | [doplniť] | [doplniť] |
| 103 | Ostrič 3v1 k.č.00008819801 | 5 | [doplniť] | [doplniť] |
| 104 | Otvárač na elektromagnetický ventil | 5 | [doplniť] | [doplniť] |
| 105 | Pájka pištolová ETP3 - 100W (trafopájka) | 9 | [doplniť] | [doplniť] |
| 106 | Páska DYMO TZ-211 6mm čierno-biela. | 1 | [doplniť] | [doplniť] |
| 107 | Páska farbiaca TP-R100EB | 1 | [doplniť] | [doplniť] |
| 108 | Pinzeta montážna č.k. 714 08 12 | 1 | [doplniť] | [doplniť] |
| 109 | Pištoľ Ergo 2000 -vysokotlak. čistič WAP | 4 | [doplniť] | [doplniť] |
| 110 | Pištoľ spájko.elektri.trans. 230V 100w | 7 | [doplniť] | [doplniť] |
| 111 | Pištoľ teplovzdušná | 13 | [doplniť] | [doplniť] |
| 112 | Pištol vysokotlak.+tryska+uni nástavec | 1 | [doplniť] | [doplniť] |
| 113 | Planžeta-pás na sťahovák filtrov TR117 | 1 | [doplniť] | [doplniť] |
| 114 | Popisovač bužírok TP76E | 1 | [doplniť] | [doplniť] |
| 115 | Popisovač štítkov DYMO LM 160. | 1 | [doplniť] | [doplniť] |
| 116 | Pravítko oceľové 1000x25mm | 5 | [doplniť] | [doplniť] |
| 117 | Pravítko oceľové 500x25mm | 3 | [doplniť] | [doplniť] |
| 118 | Prídržné zariadenie 460.0907 | 3 | [doplniť] | [doplniť] |
| 119 | Priebojníky a sekáče SET | 5 | [doplniť] | [doplniť] |
| 120 | Prípravok deliaci 115mm č.k. 714 524 115 | 1 | [doplniť] | [doplniť] |
| 121 | Prípravok na orysovaniaKINEX 6007-07-030 | 3 | [doplniť] | [doplniť] |
| 122 | Prístroj merací kliešťový UT 204 | 1 | [doplniť] | [doplniť] |
| 123 | Prístroj merací kliešťový UT 210E | 5 | [doplniť] | [doplniť] |
| 124 | Prítlačná pätka, M24 440.0003 | 3 | [doplniť] | [doplniť] |
| 125 | Prítlačný diel dlhý 460.0909 | 2 | [doplniť] | [doplniť] |
| 126 | Pumpa páková prečerpávacia | 5 | [doplniť] | [doplniť] |
| 127 | Razidlá do kovu od 0-9 výška čísla 8mm | 1 | [doplniť] | [doplniť] |
| 128 | Raznice do kovu 12mm / čísla | 1 | [doplniť] | [doplniť] |
| 129 | Raznice do kovu 12mm / písmená | 1 | [doplniť] | [doplniť] |
| 130 | Reflektometer Megger TDR 1000/3P | 1 | [doplniť] | [doplniť] |
| 131 | Rezač rúrok 0-35 mm 02-010 | 1 | [doplniť] | [doplniť] |
| 132 | Rezne náhradné koliesko 02-005 | 1 | [doplniť] | [doplniť] |
| 133 | Sada elektrických spájkovačiek FSK-100 | 1 | [doplniť] | [doplniť] |
| 134 | Sada jamkárov | 2 | [doplniť] | [doplniť] |
| 135 | Sada kľúčov zakladacích wurth; 096511032 | 2 | [doplniť] | [doplniť] |
| 136 | sada nástavcov OMCN obj. č. 350/E | 1 | [doplniť] | [doplniť] |
| 137 | Sada vyrážačov 8diel č.k. 714 63 46 | 7 | [doplniť] | [doplniť] |
| 138 | Sada vyťahovačov skrutiek | 29 | [doplniť] | [doplniť] |
| 139 | Spinky 10mm obj.č.901053871 (Metabo KG) | 89 | [doplniť] | [doplniť] |
| 140 | Spinky 6mm obj.č.901053855 (Metabo KG) | 15 | [doplniť] | [doplniť] |
| 141 | Spinky Bosch 10mm typ 53 k.č. 2609200211 | 33 | [doplniť] | [doplniť] |
| 142 | Spinky Bosch 14mm typ 53 k.č. 2609200213 | 13 | [doplniť] | [doplniť] |
| 143 | Spinky Bosch 6mm typ 53 kat.č.2609200209 | 47 | [doplniť] | [doplniť] |
| 144 | spojovacie oká OMCN obj. č. 322 | 1 | [doplniť] | [doplniť] |
| 145 | Sťahovák 2-ramenný 1.10/1 | 1 | [doplniť] | [doplniť] |
| 146 | Sťahovák 3-ramenný na ložiská 75mm | 1 | [doplniť] | [doplniť] |
| 147 | Sťahovák 3-ramenný na ložiská 150 mm | 1 | [doplniť] | [doplniť] |
| 148 | Sťahovák 3-ramenný na ložiská 200 mm | 1 | [doplniť] | [doplniť] |
| 149 | Sťahovák guľových čapov 21mm 01983 | 1 | [doplniť] | [doplniť] |
| 150 | Sťahovák olej.filter 3-ram.;do135mm;1/2" | 2 | [doplniť] | [doplniť] |
| 151 | stanley 1-55-099,. FatMAX pro 4v1 | 4 | [doplniť] | [doplniť] |
| 152 | STANLEY 1-55-101, Kalené páčdilo 360mm | 7 | [doplniť] | [doplniť] |
| 153 | stanley 1-55-503, presné páčidlo 600mm | 4 | [doplniť] | [doplniť] |
| 154 | stanley 1-55-504, presné páčidlo 900mm | 4 | [doplniť] | [doplniť] |
| 155 | Škrabák na sklo plast.rúčka č.07 1566 08 | 7 | [doplniť] | [doplniť] |
| 156 | Škrabka 38mmx19mm Extol PREMIUM univerz. | 10 | [doplniť] | [doplniť] |
| 157 | Škrabka bezpečnostná (B2B -301056) | 30 | [doplniť] | [doplniť] |
| 158 | Škrabka s vymeniteľ. čepelami k.č.100364 | 3 | [doplniť] | [doplniť] |
| 159 | Ťažná tyč 440.0008 | 2 | [doplniť] | [doplniť] |
| 160 | Teplomer multif.IR-450EUR Amprobe | 3 | [doplniť] | [doplniť] |
| 161 | Teplomer napich.digi-50+200C SPK2 fieldp | 1 | [doplniť] | [doplniť] |
| 162 | Tester izol.Metrel-TeraOhm 10 kV MI 3200 | 1 | [doplniť] | [doplniť] |
| 163 | Tlaková os 440.0014 | 2 | [doplniť] | [doplniť] |
| 164 | Tlaková tyč 440.0004 | 2 | [doplniť] | [doplniť] |
| 165 | Tlakový kus 440.0016 | 2 | [doplniť] | [doplniť] |
| 166 | Trojuholník kovový 250mm, kinex 4080 | 3 | [doplniť] | [doplniť] |
| 167 | Uholník mag. MagSwitch Mini Angle s 300A | 2 | [doplniť] | [doplniť] |
| 168 | Uholník mag. MAMAGSQUARE MSA48-HD | 3 | [doplniť] | [doplniť] |
| 169 | Uholník magnetický k.č.691180 | 7 | [doplniť] | [doplniť] |
| 170 | Uholník magnetický MAGSQUARE 150 | 3 | [doplniť] | [doplniť] |
| 171 | Uholník magnetický MagSwitch Mini Angle | 3 | [doplniť] | [doplniť] |
| 172 | Uholník na zváranie SELOS MS2 | 4 | [doplniť] | [doplniť] |
| 173 | Uholník príložný 150x100x5mm DIN 875 | 2 | [doplniť] | [doplniť] |
| 174 | Uholník príložný 200x130x5mm DIN875 | 3 | [doplniť] | [doplniť] |
| 175 | Uholník príložný 300x180x5mm DIN 875 | 2 | [doplniť] | [doplniť] |
| 176 | Uholník príložný 400x230x5mm DIN 875 | 2 | [doplniť] | [doplniť] |
| 177 | Uholník príložný 500x280x5mm DIN 875 | 3 | [doplniť] | [doplniť] |
| 178 | Uholník z ušľachtilej ocele č.695940380 | 3 | [doplniť] | [doplniť] |
| 179 | uťahovák - násobič momentu 1´´ 6000Nm | 1 | [doplniť] | [doplniť] |
| 180 | Vložka BoschGWS 17-125 CIE č.2 608438114 | 1 | [doplniť] | [doplniť] |
| 181 | Vložka KS.TOOLS 711.0042 | 1 | [doplniť] | [doplniť] |
| 182 | Vložka KS.TOOLS 711.0073 | 1 | [doplniť] | [doplniť] |
| 183 | Vložka KS.TOOLS 711.5018 | 1 | [doplniť] | [doplniť] |
| 184 | Vložka KS.TOOLS 713.8013 | 1 | [doplniť] | [doplniť] |
| 185 | Vložka KS.TOOLS 782.1052 | 1 | [doplniť] | [doplniť] |
| 186 | Vodováha 100 cm 71-064 | 1 | [doplniť] | [doplniť] |
| 187 | Vodováha 150 cm 71-066 | 1 | [doplniť] | [doplniť] |
| 188 | Vodováha 200 cm 71-067 | 1 | [doplniť] | [doplniť] |
| 189 | Vodováha skladacia CONEC | 1 | [doplniť] | [doplniť] |
| 190 | Vodováha z ľahk. kovu 100cm č.714644410 | 3 | [doplniť] | [doplniť] |
| 191 | Vodováha z ľahk. kovu 200cm č.993715200 | 2 | [doplniť] | [doplniť] |
| 192 | Vreteno 190mm 400.0056 | 2 | [doplniť] | [doplniť] |
| 193 | Zada zakladacích kľúčov, WURTH 09651756 | 1 | [doplniť] | [doplniť] |
| 194 | Zavinovací meter 10m | 5 | [doplniť] | [doplniť] |
| 195 | Zdvihák hydraulický 10t | 3 | [doplniť] | [doplniť] |
| 196 | Zdvihák stĺpikový 10T 11-703 | 1 | [doplniť] | [doplniť] |
| 197 | Zvierka jedno ručná 30cm; FMHT0-83233 | 4 | [doplniť] | [doplniť] |
| 198 | Zvierka jedno ručná 42 cm; 9-83-123 | 4 | [doplniť] | [doplniť] |
| 199 | Zvierka jedno ručná 57 cm; 9-83-124 | 4 | [doplniť] | [doplniť] |
| 200 | Zvierka jedno ručná 90cm; FMHT0-83237 | 4 | [doplniť] | [doplniť] |
| 201 | Zvierka jednoručná Besey EZS č.EZS30-8 | 9 | [doplniť] | [doplniť] |
| 202 | Zvierka pravoúhla PROMA 35/80 | 3 | [doplniť] | [doplniť] |
| 203 | Zvierka stolárska 60 x 200 mm | 8 | [doplniť] | [doplniť] |
| 204 | Zvierka stolárska Bahco QCB-150 | 3 | [doplniť] | [doplniť] |
| 205 | Zvierka stolárska Bahco QCB-300 | 7 | [doplniť] | [doplniť] |
| 206 | Zvierka stolárska Bahco QCB-600 | 3 | [doplniť] | [doplniť] |
|  | **SPOLU:** |  |  | [**doplniť**] |

**PRÍLOHA 2**

**ZOZNAM SUBDODÁVATEĽOV**

|  |  |  |  |  |  |
| --- | --- | --- | --- | --- | --- |
| **Obchodné meno** | **Sídlo/miesto podnikania** | **IČO** | **Podiel na zákazke** | **Predmet subdodávky** | **Osoba oprávnená konať za subdodávateľa (meno, priezvisko, trvalý pobyt, dátum narodenia)** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**PODPISY ZMLUVNÝCH STRÁN**

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: Ing. Martin Rybanský

Funkcia: predseda predstavenstva

Meno: Ing. Ivan Bošňák

Funkcia: člen predstavenstva – CFO

V [doplniť] dňa \_\_\_\_\_\_\_\_\_\_\_\_\_\_

[**doplniť**]

Meno: [doplniť]

Funkcia: [doplniť]